بعد العودة ديالو من الرحلة اللي دارها للفضاء مؤخرا، باعتبارو أول سائح فالفضاء فالعالم، الملياردير البريطاني ريتشارد برانسون جا يحيد عليه الستريس ويسورفي فواحد من أجمل الشواطئ المغربية فالداخلة. وعبر رجل الاعمال اللي كيبغي المغرب بزاف ومستثمر فيه من هادي سنين، على الإعجاب ديالو بمدينة الداخلة، وقال فتدوينة ليه أنا البحر وبحيرات كاينين تماك زوينين بزاف، والريح على مدار العام كتوفر ظروف مثالية للرياضة وركوب الأمواج. A post shared by Dakhla Attitude وكشف انه سورفا غير مع الشباب، وحس براسو رجع مراهق لمدة 24 ساعة، واخا فعمرو 71 عام. وقبل ما يوصل لهذ لابلاج باش يدير “الكيت سورف”، داز الملياردير على قصبة تمادوت نواحي مراكش، وهي البلاصة اللي شرا هادي سنوات، واللي دار فيها فيديو كيبان فيه كيدير البيكالا. ودار برانسون الجولة ديالو السياحية، اللي تقاسمها مع المتابعين ديالو على مواقع التواصل الاجتماعي، ومشى شاف المبادرات الإنسانية اللي داير فالمنطقة واللي كدخل الفرحة على الساكنة، بالإضافة لمشروع للحياكة كان دارو لروح الام ديالو اللي توفات. Wonderful to spend time with the Foundation team in Morocco. Such a special foundation doing amazing work with brilliant people pic.twitter.com/Loq5ynriVD — Richard Branson September 1, 2021 Great to visit Kasbah Tamadot – a beloved place for my mum, so a very special visit for our family pic.twitter.com/HonM1Q1rcR — Richard Branson September 1, 2021 ودعا رجل الأعمال السياح باش يجيو يكتشفو القصبة، اللي قال أنعا سحراتو فاش اكتشفها، وبقى ديما يجي ليها. 
بعد رحلتو السياحية للفضاء.. الملياردير البريطاني ريتشارد برانسون رجع للمغرب يرتاح.. وسورفا فالداخلة ودار جولة بالبيكالة فقصبة تمادوت – تصاور وفيديو